Alati valimisteaja lähenedes kerkib poliitikute suudele juba varasema retoorikaga seotult ka statistika valimisaktiivsusest, mida nad tsiteerivad kui näitajat sellest, kui paljud hoolivad ühiskonnast ning tahavad midagi selle parandamiseks ette võtta. Tegelikult on nendel numbritel aga veel teisigi aspekte. Näiteks kajastavad nad teatud määral ka seda, kui paljud on kestva süsteemiga üldiselt rahul ning leiavad, et läbi eksisteeriva  demokraatliku protsessi pakutav on õige ning piisav elu parandamiseks. Seega kajastub valimisaktiivsuses inimeste hinnang kogu riigikorralduslikule ning parteipoliitilisele maastikule ning kõrge aktiivsus näitab, et parteide poolt esindatu suuresti rahuldab inimesi. Seega on ohtlik võtta valimaminemist kui kaudsegi poolehoiu avaldamist, sest annab poliitikutele märku, et nad võivad põhimõtteliselt jätkata oma senisel teel.